Διάταξη του Γενικού Δικαστηρίου (δέκατο τμήμα)
της 13ης Ιανουαρίου 2025 –
LU κατά ΕΤΕπ
(Υπόθεση T‑160/24)
« Υπαλληλική υπόθεση – Προσωπικό της ΕΤΕπ – Καταγγελία για ηθική παρενόχληση – Διοικητική έρευνα – Τελική έκθεση της επιτροπής έρευνας – Προδήλως απαράδεκτο – Απόφαση που επιβεβαιώνει τα πορίσματα της έκθεσης έρευνας και συνιστά την εκ νέου κίνηση πειθαρχικής διαδικασίας για κακόβουλη καταγγελία – Ανάκληση της προσβαλλομένης πράξεως – Κατάργηση της δίκης »
1.      Υπαλληλικές προσφυγές – Έννομο συμφέρον – Προσφυγή που βάλλει κατά ανακληθείσας πράξεως – Αποτελέσματα της καταργήσεως και της ανακλήσεως
(Κανονισμός Υπηρεσιακής Κατάστασης των υπαλλήλων, άρθρα 90 και 91)
(βλ. σκέψεις 26-29)
2.      Υπαλληλικές προσφυγές – Υπάλληλοι της Ευρωπαϊκής Τράπεζας Επενδύσεων – Βλαπτική πράξη – Έννοια – Έκθεση διοικητικής έρευνας – Προπαρασκευαστική πράξη – Δεν εμπίπτει
(Κανονισμός Υπηρεσιακής Κατάστασης των υπαλλήλων, άρθρα 90 και 91)
(βλ. σκέψεις 41-46)
3.      Υπαλληλικές προσφυγές – Λόγοι – Λόγος στηριζόμενος στην καταδίκη του αντιδίκου στα δικαστικά έξοδα – Απόρριψη
(Κανονισμός Διαδικασίας του Γενικού Δικαστηρίου, άρθρο 170)
(βλ. σκέψεις 48, 49)
Διατακτικό
Το Γενικό Δικαστήριο διατάσσει:
1)
Παρέλκει η έκδοση αποφάσεως επί του πρώτου αιτήματος του LU, καθόσον με αυτό ζητείται η ακύρωση της απόφασης του προέδρου της Ευρωπαϊκής Τράπεζας Επενδύσεων (ΕΤΕπ) της 21ης Δεκεμβρίου 2023, καθώς και επί του δεύτερου, του τρίτου, του τέταρτου και του πέμπτου αιτήματος.
2)
Απορρίπτει την προσφυγή κατά τα λοιπά.
3)
Καταδικάζει την ΕΤΕπ στα δικαστικά έξοδα.